Na temelju članka 3. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10 i 10/23) i članka 32. Statuta Općine Biskupija, („Službeni vjesnik Šibensko-kninske županije“, broj 9/09, 4/11, 8/12, 4/13, 2/18, 5/19, 3/20 , 3/21 i 6/25) Općinsko vijeće Općine Biskupija, na prijedlog načelnika Općine Biskupija, na 5. sjednici, održanoj 12. studenoga 2025. godine, donosi

**O D L U K U**

o plaći, naknadi za rad i drugim pravima općinskog načelnika i zamjenika općinskog načelnika iz reda pripadnika hrvatskog naroda Općine Biskupija

Članak 1.

Ovom Odlukom određuje se plaća općinskog načelnika i zamjenika općinskog načelnika iz reda pripadnika hrvatskog naroda koji dužnost obnašaju profesionalno, te druga prava iz radnog odnosa.

Ovom Odlukom određuje se naknada za rad općinskog načelnika i zamjenika općinskog načelnika iz reda pripadnika hrvatskog naroda koji dužnost obnašaju bez zasnivanja radnog odnosa.

Članak 2.

Plaću općinskog načelnika i zamjenika općinskog načelnika iz reda pripadnika hrvatskog naroda koji dužnost obnašaju profesionalno čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno najviše za 20%.

Osnovica za obračun plaće iz stavka 1.ovog članka utvrđuje se u visini osnovice za obračun plaće državnih dužnosnika („Narodne novine“, br. 88/24).

Članak 3.

Koeficijent za obračun plaće općinskog načelnika iznosi…………………..2,80

Koeficijent za obračun plaće zamjenika općinskog načelnika iz reda pripadnika hrvatskog naroda iznosi……………………………………………………….……1,90

Članak 4.

Visinu naknade za rad općinskog načelnika koji dužnost obnaša bez zasnivanja radnog odnosa iznosi 50% od umnoška koeficijenta za obračun plaće iz članka 3.stavka 1. ove Odluke i osnovice za obračun plaće iz članka 2.stavka 2. ove Odluke.

Visinu naknade za rad zamjenika općinskog načelnika iz reda pripadnika hrvatskog naroda koji dužnost obnaša bez zasnivanja radnog odnosa iznosi 35% od umnoška koeficijenta za obračun plaće iz članka 3.stavka 2. ove Odluke i osnovice za obračun plaće iz članka 2.stavka 2. ove Odluke.

Članak 5.

Općinski načelnik i zamjenik općinskog načelnika iz reda pripadnika hrvatskog naroda imaju pravo na naknadu troškova za službena putovanja, na upotrebu službenog automobila i na korištenje službenog mobitela.

Općinski načelnik koji ne koristi službeni automobil ima pravo na naknadu troškova prijevoza.

Članak 6.

Pojedinačna rješenja o visini plaće, odnosno naknade za rad te drugih prava općinskog načelnika i zamjenika općinskog načelnika iz reda pripadnika hrvatskog naroda iz radnog odnosa donosi pročelnik Jedinstvenog upravnog odjela.

Članak 7.

Najkasnije u roku od 30 dana od stupanja na snagu ove odluke, donijeti će se rješenje o plaći, odnosno naknadi za rad općinskog načelnika i zamjenika općinskog načelnika iz reda pripadnika hrvatskog naroda

Članak 8.

Danom stupanja na snagu ove Odluke prestaje važiti Odluka o plaći i drugim pravima općinskog načelnika Općine Biskupija („Službeni vjesnik Šibensko-kninske županije“ broj 5/25).

Članak 9.

Ova Odluka stupa na snagu prvog dana od dana objave u Službenom vjesniku Šibensko-kninske županije“.

KLASA: 120-01/25-01/05

URBROJ: 2182-17-01-25-01

Orlić, 12.studenoga 2025.godine

OPĆINSKO VIJEĆE

OPĆINE BISKUPIJA

PEREDSJEDNIK:

Dragan Vukmirović, v.r.